Document ID: 32008D0789

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 3ης Οκτωβρίου 2008 σχετικά με την τροποποίηση της απόφασης 2006/588/ΕΚ για την κατανομή, ανά κράτος μέλος, των ποσών που προκύπτουν από την προβλεπόμενη στο άρθρο 10 του κανονισμού (ΕΚ) αριθ. 1782/2003 του Συμβουλίου διαφοροποίηση όσον αφορά τα έτη 2006 έως 2012 [κοινοποιηθείσα υπό τον αριθμό Ε(2008) 5534] (2008/789/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (1), και ιδίως το άρθρο 10 παράγραφος 3 πρώτο εδάφιο, Εκτιμώντας τα ακόλουθα: (1) Στην απόφαση 2006/410/ΕΚ της Επιτροπής (2) ορίζονται τα ποσά που προκύπτουν από την εφαρμογή μειώσεων των άμεσων ενισχύσεων όπως προβλέπονται στο άρθρο 10 παράγραφος 2 του κανονισμού (ΕΚ) αριθ. 1782/2003 για τα έτη 2006 έως 2012, τα οποία τίθενται στη διάθεση του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) για τα οικονομικά έτη 2007-2013. (2) Τα ποσά που προκύπτουν από τη διαφοροποίηση, τα οποία καθορίστηκαν με την απόφαση 2006/410/ΕΚ, τροποποιήθηκαν με την απόφαση 2008/787/ΕΚ της Επιτροπής (3). Η τροποποίηση αυτή αφορά τα ποσά για τα έτη 2008 έως 2012 και οφείλεται αφενός στην αύξηση των άμεσων ενισχύσεων στο πλαίσιο της μεταρρύθμισης στους τομείς των οπωροκηπευτικών και του οίνου και, αφετέρου, στη μείωση των εθνικών ανώτατων ορίων που καθορίζονται στο παράρτημα II του κανονισμού (ΕΚ) αριθ. 1782/2003, μετά την επανεξέταση που προβλέπεται στο άρθρο 12 παράγραφος 4 του εν λόγω κανονισμού. Τα ποσά που προκύπτουν από τη διαφοροποίηση που προβλέπεται στο άρθρο 10 του κανονισμού (ΕΚ) αριθ. 1782/2003 για τα έτη 2006 έως 2012 πρέπει επίσης να τροποποιηθούν. (3) Η απόφαση 2006/588/ΕΚ της Επιτροπής (4) πρέπει να τροποποιηθεί αναλόγως. (4) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης άμεσων ενισχύσεων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 2006/588/ΕΚ αντικαθίσταται από το κείμενο του παραρτήματος της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 3 Οκτωβρίου 2008.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2442
2460
5283
2515
2443

EuroVoc IDs (Expanded): 2442
2460
5283
2515
2443

Dataset Source: meu

Split: train